text: Fenologia i Meteorologia a l'Alta Segarra: Dades 29 d'abril de 2020
  Avui hem tingut un temps estable, amb cel serè o amb pocs núvols durant el dia,alguna boira matinal poc important i nuvolades que han crescut a zones de muntanya a la tarda sense més conseqüències. Durant les properes hores augmentarà la nuvolositat degut a l'arribada d'un front poc actiu per ponent que no deixarà precipitacions, i demà tindrem un dia variable,amb núvols i clarianes, sense pluja i amb ambient suau. Divendres seguirem amb força núvols, algunes clarianes, vent de ponent moderat i amb màximes una mica més altes, i de cara al cap de setmana seguirem amb temps tranquil, i a destacar la pujada de temperatures del diumenge que sembla que tindria continuïtat a principis de la propera setmana.
  Les màximes del dia han anat entre els 16 i 22ºC, i mínimes entre els 3 i 8ºC,amb baixa humitat, bona visibilitat i vent fluix amb cops moderats de mestral.